Evaluering af 3. kvartal: ”Med naturen”

Gennemgang af dette kvartal:

* Vi har haft fokus på æbler fra legepladsen – her har vi smagt på æbler og deres forskellige variationer i form af kold, varm, bagte og friske
* Vi har lavet et vindspil, for at følge med i naturens vindforhold – den hang ude foran børnehavens vindue.
* Vi har arbejdet med følesans i form af mudder – vi har lavet aftryk med vores hænder og fødder
* Vi har fået kendskab til nogle forskellige dyr, og hvor langt, disse kan hoppe, hvorefter vi selv har bevæget os som dem – dyrene hang i billedformat på opslagstavlen.
* Vi har afholdt hoppekonkurrencer – vi har vha. et målebånd haft mulighed for at måle, hvor langt, man hoppede med samlet ben.
* Vi har afholdt forældre-hoppekonkurrence – her havde forældrene mulighed for at hoppe med samlet ben og noterer resultatet på en resultatliste. Den blev kåret en vinder hos mændene og kvinderne, samt et samlet resultat i meter af alle hop.
* Al relevant dokumentation blev synligt på opslagstavle

Konklusion af dette kvartal:

* Vi oplevede, at børnene fandt æbler på legepladsen og smagte på dem – de gav udtryk for, om de var sure eller søde.
* Børnene var opmærksomme på vind-spillet, og gjorde personalet opmærksomme på, når den spillede eller ikke spillede.
* Vi oplevede interesse for leg med vand og jord på legepladsen
* Der var interesse for konkurrencen med at hoppe fra åben- til lukketid i Børnekompasset.
* Der var interesse for dyrene på tavlen, hvor der blev spurgt ind til, hos forældre og personale; Hvilket dyr og hvor langt kan det hoppe?
* Børnene bruger ord som vindspil, æbler, hoppe og mudder i børnehaven
* Forældre-hoppekonkurrence: Forældrene blev længere og kom før, og konkurrerede - 2 fædre hoppede og udfordrede hinanden - En forælder øvede sig i at hoppe hjemme i køkkenet.
Forældre blev og snakkede og hyggede omkring målebåndet. Mange forældre sagde højt, at de hopper kun en gang, men vælger at hoppe mange flere for et eventuelt bedre resultat.
* Det er her Børnekompassets ”leveregl” virkelig ”Lever” og er synlig.